31.10.2022
RO
Jurnalul Oficial al Uniunii Europene
L 282/719 ANEXA 1
Atunci când se face trimitere la prezenta anexă, elementul agricol (EA), precum și, dacă este cazul, dreptul suplimentar privind zahărul (AD S/Z) sau dreptul suplimentar privind făina (AD F/M) se stabilește pe baza conținutului produselor respective de: — grăsimi din lapte; — proteine din lapte; — zaharoză/zahăr invertit/izoglucoză; — amidon-fecule/glucoză.
Acestui produs îi corespunde un cod suplimentar stabilit pe baza tabelului 1 de mai jos.
Atunci când se calculează conținutul de zaharoză/zahăr invertit/izoglucoză în vederea determinării elementului agricol corect în subpozițiile în cauză, în cazurile în care nu s-a declarat și/sau nu s-a constatat prezența zaharozei sau a glucozei, cantitatea care trebuie inclusă în calculul prevăzut în nota de subsol (3) la Tabelul 1 este cantitatea de fructoză exprimată ca zaharoză.
Elementul agricol (în € pentru 100 kg greutate netă), aplicabil produsului, se stabilește în coloana 2 din tabelul 2.
Drepturile suplimentare privind zahărul (AD S/Z) (în € pentru 100 kg greutate netă) care figurează în coloana 3 din tabelul 2 nu se aplică taxei maxime decât atunci când tariful prevede o trimitere la anexa 1 prin mențiunea „AD S/Z”; drepturile suplimentare privind făina (AD F/M) (în € pentru 100 kg greutate netă), din coloana 4, nu se aplică taxei maxime decât atunci când tariful prevede o trimitere la anexa 1 prin mențiunea „AD F/M”.